Keskustelu:Takka

message: Takka on suuluukuton tulisija (Nykysuomen sanakirjankin mukaan), joten suuluukulliset tulisijat tulisi käsitellä muualla. Htm 27. lokakuuta 2007 kello 01.40 (UTC)
replies: text: Määritelmä on kyllä vähän hankala. Takka tarkoittaa puhekielessä, mediassa ja mainonnassa yleisesti myös luukullista tulisijaa eli takkauunia. Sama pätee esim. sanassa "takkaluukku", vrt. ei "uuniluukku". Veikkaanpa etteivät useimmat miellä edes tarvetta erotella noita eri takka/uunityyppejä. Entisvanhaan ero oli selvä kun takkauuneja olivat lähinnä kaakeliuunit, pönttöuunit ja muut vastaavat jo ulkonäöltäänkin hyvin suljetut (so. uunimaiset) tulisijat. Sanakirjamääritelmä lienee tuota perua. Nykyiset takkauunit saattavat olla hyvinkin avoimen näköisiä suurine lasiluukkuineen.

text: Nykyisin monet määritelmät säilyttävät tuon Nykysuomen sanakirjan merkityksen sinällään, mutta lisäävät saman tien yhtäläisyyden avotakkaan, tai eivät sulje pois luukkumahdollisuutta. Esim. Energiasanasto (TSK 16, 1989): "takka; avotakka = alunperin isopesäinen, avoin tulisija, jota nykyisin käytetään pääasiassa viihtyisyystarkoituksiin ... Nykyisin takka voidaan rakentaa myös varaavaksi." (lihavointi oma). Esimerkiksi Rakennustieto on päätynytkin jaottelemaan tämän tyyppiset tulisijat avotakkoihin ja takkauuneihin. Ehdottaisin samaa jakoa artikkeleihin. Ohjaus takka->avotakka. Varaava takka ensin takkauunin yhteyteen ja omaksi jos matskua on riittävästi. Toinen vaihtoehto olisi pitää takka jonkinlaisena yläotsikkona, ja eri tyypit sen alle, niin luukulliset kuin luukuttomatkin. Joka tapauksessa koetan tässä lähipäivinä saada tekstit alkuun, ja vähän uusia tuota takka-artikkelia.

text: Terv. --27. lokakuuta 2007 kello 11.34 (UTC)--
replies: text: :Jatkan nimityksistä. Takka on ollut minulle suuluukuton tulisija sen aikaa, jonka olen jotenkin ollut niihin sekaantunut. Takasta myös nimitys avotakka käy. Toinen perustyyppi pientulisijasta on lämmitysuuni, se tuttu mummolan pellitetty tai kaakeloitu uuni, joka toimi yhden huoneen ainoana lämmityslaitteena. Synonyymi sille vastavirtauuni. Ehdottaisin kahta artikkelia takka ja lämmitysuuni. Artikkeli Takka sisältäisi suulukkuttomat tulisijat ja alalajina varaavan takan (jonka miellän suuluukulliseksi, osittain viihdetulisijaksi lasiluukkuineen ja kesäpelteineen). Artikkeli Lämmitysuuni sisältäisi varsinaiset lämmityslaitteet eli vastavirtauunit (esim. pönttöuuni, kaakeliuuni ja tiilipintaiset muuratut uunit). Takkauuni-nimitystä en käytä. Nykysuomen sanakirjan mukaan takkauuni= takka= "lämmittämiseen ja valaisemiseen tarkoitettu (talonpokaistuvassa us. leivinuunin yhteydessä muurin ulommaisessa nurkkauksessa olva, myös keittämiseen käytetty) isopesäinen, suupelliton (matalahko) tulisija, jossa us. on savukupu." Pointtini on se, että paitsi ulkonäkö, myös toiminta ja se mitä on kuorien sisällä määrittelevät tulisijan. Olen käyttänyt nimitystä uuninluukku ja jopa ostanut sellaiset, olivat suorat ja umpinaiset ja niissä oli kipinäverkko. Mainonnassa ja mediassa nimitellään asioita välillä miten sattuu. Terv Htm 28. lokakuuta 2007 kello 23.33 (UTC)
replies: text: ::Sopii minulle hyvin, kunhan tuo mainitsemasi varaava takka (so. takkauuni, oli tiilikuorinen paikallamuurattu tai valmistakka) löytyy tosiaan siltä takkaosiosta. Yleiskielessä (media, mainokset, puhekieli) takkaa muistuttavasta luukullisesta takkauunista käytetään takkauuni, usein myös pelkkää takka -nimitystä. Toisaalta yleiskielessä erotellaan esim. pönttöuunit nimen omaan uuneiksi, so. lämmitysuuneiksi. Jakosi on siis itse asiassa aivan yleiskielen mukainen, mihin artikkelin nimessä tulisi pyrkiäkin (ks. ohje). Pistän tähän vielä  tuon Kielitoimiston sanakirjan määritykset (ko. opus on yksi wiki virallisista nimistölähteistä:

text: ::* takka:  tavallisesti suorahorminen ja suuluukuton (sisätilojen) tulisija

text: ::* takkauuni: lämpöä varaava uunimainen takka (tai talonpoikaistuvan uuni)

text: ::* lämmitysuuni: lämmittimenä käytettävä uuni.

text: ::Itse asiassa tarkkaan lukiessa tuo Kielitoimiston takka-määritelmä voi sisältää myös luukullisia, varaavia takkoja (vrt: tavallisesti), eli on aivan yleiskielen ja ehdottamasi jaon mukainen.  Vähän jäi mietityttämään mitä tarkoitit "tiilipintaiset muuratut uunit"-termillä, ehkäpä tiilikuorista uunimaista tulisijaa, jossa luukut pidetään aina poltettaessa kiinni (eli ei "tunnelmakäyttöä") Terv. --Riisipuuro 29. lokakuuta 2007 kello 05.25 (UTC)-
replies: text: :::Löysin artikkelin Uloslämpiävä uuni, oli luokiteltu ainoastaan luokkaan Koti. Näyttää sisältävän aika lailla sitä mitä itse ainakin kuvittelen takka-artikkelin sisällöksi. Merkkasin artikkelin yhdistettävä-mallineella. Näistä saisi kyllä takka-artikkelin alkuun mainiosti.--Riisipuuro 22. marraskuuta 2007 kello 17.56 (UTC)--
Etelä-Suomen kaupunkilaisten ja taajamalaisten puhekielessä kaikki uunit (paitsi saunan kiuas, sähkö- ja mikroaaltouunit) ovat jo kauan olleet "takkoja". Kansa puhuu jopa leivinuunista "takkana". Kehottaisin vielä kirjoittajia harkitsemaan vakaasti ennenkuin ammattiasioita aletaan lopullisesti alistaa epäammattilaisten kielenkäytölle. Uuni saisi edelleen olla yleiskäsite. Jos suuressa tulisijassa on luukku se on sitä suremmalla syyllä yhä edelleen uuni, etenkin jos puut pannaan sinne vaaka-asentoon. Luukullisten "umpitakkojen" toinen nimitys on muuten pystyuuni. 
Artikkeli "uloslämpiävä uuni" on kyllä harhaanjohtava ja osin virheellisesti kirjoitettu. Se kuuuluisi leivinuunin yhteyteen tai sitten erilliseen artikkeliin "Uuni(t)". Kaikki uunithan ovat nyky-Suomessa uloslämpiäviä, muutamaa museota ja jooitakin savusaunan kiukaita lukuunotamatta. TapioK 4.12.07 klo 23.26

text: Puhekieli ei oikeastaan asiaa ratkaise, wikipediassa pyritään hyvään yleiskieleen. "Wikipedian artikkelin nimen tulee olla sellainen, jolla aiheeseen viitataan yleiskielessä. Tässä yhteydessä yleiskielellä tarkoitetaan huoliteltua, erikoiskielten sanastoa sisältämätöntä suositusten mukaista kirjoitettua ja puhuttua kieltä." Esimerkiksi mainosmediassa takkauuni on yleinen käsite, eikä leivinuunia sotketa takkaan. (Eipä sen puolin, ainakaan täällä vähän pohjoisemmassa Suomessa takka ei ole puhekielessäkään uuni.)

text: Htm:n esityshän oli jako Lämmitysuuni ja Takka, sinä haluaisit nämä molemmat Uuni-artikkeliin. Kyllähän avotakkoja lukuun ottamatta nämä ovat molemmat uuneja. Jotain lisäjakoa pitäisi vaan tehdä, sillä uuni-artikkeliin eivät millään mahdu kaikki tyypit, on pakko olla ala-artikkeleja. Pitää ottaa huomioon että uuneja on vielä muitakin tyyppejä kuin tässä keskustellut. Olisiko uusia ehdotuksia jaoksi? --Riisipuuro 4. joulukuuta 2007 kello 22.49 (UTC)--
thread_title: Tulisijamääritelmistä